ରାଜଧାନୀରେ ବନ୍ଧୁକ ମୁନରେ ଅପହରଣ : ଘର ସାମ୍ନାରୁ ବ୍ୟବସାୟିଙ୍କୁ ଉଠାଇନେଲେ ଦୁର୍ବୃତ | Kanak News\nରାଜଧାନୀରେ ବନ୍ଧୁକ ମୁନରେ ଅପହରଣ : ଘର ସାମ୍ନାରୁ ବ୍ୟବସାୟିଙ୍କୁ ଉଠାଇନେଲେ ଦୁର୍ବୃତ\nBy Kanak News Bureau Last updated May 24, 2017\nକନକ ବ୍ୟୁରୋ : ବନ୍ଧୁକ ମୁନରେ ବ୍ୟବସାୟୀଙ୍କୁ ଅପହରଣ । ଘର ଆଗରୁ ଉଠାଇନେଲେ ଦୁର୍ବୃତ । ଭୁବନେଶ୍ୱରର ମାର୍ବଲ ବ୍ୟବସାୟୀ ଦୀପକ ସ୍ୱାମୀଙ୍କୁ ଅପହରଣ ନେଇ ଇନଫୋସିଟି ଥାନାରେ ଅଭିଯୋଗ ହୋଇଛି । ବ୍ୟବସାୟିକ କାରଣରୁ ଏହି ଅପହରଣ ହୋଇଥିବା ପରିବାର ଲୋକଙ୍କୁ ପକ୍ଷରୁ ଅଭିଯୋଗ କରାଯାଇଛି । ଆଉ କମିଶନରେଟ୍ ପୁଲିସ ଏକ ତିନି ଜଣିଆ ଟିମ୍ ଗଠନ କରି ତଦନ୍ତ ଆରମ୍ଭ କରିଛି ।\nଘରକୁ ଫେରୁଥିଲେ ଭୁବନେଶ୍ୱରର ମାର୍ବଲ ବ୍ୟବସାୟୀ ଦୀପକ୍ ସ୍ୱାମୀ । ଆପାର୍ଟମେଂଟରେ ଗାଡ଼ି ପାର୍କ କରୁଥିବା ସମୟରେ ଅଚାନକ୍ ଦୀପକଙ୍କୁ ଘେରିଯାଇଥିଲେ ୪ରୁ ୫ଜଣ ବ୍ୟକ୍ତି । ବେଶ କିଛି ସମୟ ଯାଏଁ ଚାଲିଲା ଯୁକ୍ତିତର୍କ । ଆଉ କେହି କିଛି ବୁଝିବା ଆଗରୁ ଦୀପକଙ୍କୁ ଉଠାଇନେଲେ ଏହି ଦୁର୍ବୃତମାନେ ।\nପରିବାରର ଅଭିଯୋଗ ଅନୁସାରେ ବ୍ୟବସାୟୀକ କାରଣ ଯୋଗୁଁ ଦୀପକଙ୍କୁ କିଛି ଲୋକଙ୍କ ସହ ବଚସା ହୋଇଥିଲା । ଟାଙ୍କା କାରବାରକୁ ନେଇ କିଛି ଲୋକ ତାଙ୍କୁ ଧମକ୍ ଦେଉଥିବା ମଧ୍ୟ ଅଭିଯୋଗ କରିଛନ୍ତି । ଆଉ ଏହି ଅପହରଣ ପଛରେ କିଛି ଲୋକଙ୍କ ଆଡକୁ ଅଙ୍ଗୁଳି ଉଠାଇଛନ୍ତି ଦୀପକଙ୍କ ସ୍ତ୍ରୀ ।\nଏନେଇ ଛାନଭିନ୍ ଆରମ୍ଭ କରିଛି କମିଶନରେଟ୍ ପୁଲିସ । ଦୀପକ ସ୍ୱାମୀଙ୍କୁ ଖୋଜି ବାହାର କରିବାକୁ ଏକ ୩ ଜଣିଆ ଟିମ୍ ଗଠନ କରିଛି ପୁଲିସ । ଆଉ ଯେଉଁ ସବୁ ବ୍ୟକ୍ତିଙ୍କ ନାଁରେ ଦୀପକଙ୍କ ପତ୍ନୀ ଅଭିଯୋଗ ଆଣିଛନ୍ତି ସେମାନଙ୍କୁ ମଧ୍ୟ ଆବଶ୍ୟକ ପଡ଼ିଲେ ତଦନ୍ତ ପରିସର ଭୁକ୍ତ କରାଯିବ ବୋଲି ପୁଲିସ୍ କମିଶନର ସୂଚନା ଦେଇଛନ୍ତି । ବ୍ୟବସାୟିକ କାରଣରୁ ଅପହରଣ ନେଇ ଅଭିଯୋଗ ହେବା ଏବଂ ମାର୍କେଟରୁ ଟଙ୍କା ନେଇ ଟଙ୍କା ଫେରାଉନଥିବା ଅଭିଯୋଗ ହେଉଥିଲେ ବି, କାହିଁକି ଅପହରଣ କରାଯାଇଛି ତାହା ଦୀପକ ସ୍ୱାମୀ ଠାବ ହେବା ପରେ ହିଁ ଘଟଣା ଉପରୁ ପରଦା ଉଠିବ ।\nଧରାପଡିଗଲା ଭିଜିଲାନ୍ସର ମଧୁଚନ୍ଦ୍ରିକା ! ଜେଇଙ୍କୁ ଫଶେଇବାକୁ ଠିକାଦାର ସହ ମିଶି ରଚିଥିଲେ ବ୍ଲୁ-ପ୍ରିଂଟ\nକିଭଳି ଚାଲିଛି ସରକାରଙ୍କ ଲୋକାଭିମୁଖୀ ଯୋଜନା ! ଗରୀବଙ୍କୁ ମିଳୁଛି କି ନିରାମୟରେ ଔଷଧ?
